Albert Cammermeyer

Frederik Albert Cammermeyer (1838–1893) var en norsk bokhandler og forlegger.

Familie
23. mai 1869 giftet Albert Cammermeyer seg med Kaja Jeanette Petrea Nathalie Dybwad (13. januar 1846 – 1. april 1872), datter av bokhandler Christopher Andreas Dybwad (1817 – 89) og Kaja Jeanette Petrea Nathalie Steen (1809 – 78).

Yrkeskarriere
Som 17-åring startet han hos Drammen-bokhandleren Harald Lyche (1854) og gikk i 1862 til Jacob Dybwad i Kristiania, der han i mai 1867 etablerte
Alb. Cammermeyers bokhandel og forlag i gullsmed Tostrups daværende gård i Kirkegaten. Selv om han kun hadde 60 spd. i startkapital, evnet han å gi sin bokhandel et mer tidsmessig preg enn konkurrentene, og satset på stor import av utenlandske bøker og hurtige bestillinger ved etterspurt litteratur.

Allerede første driftsår bekostet han trykking av to småskrifter, og omfanget av egenproduserte bøker økte fra år til år, inntil det nådde et forbausende omfang. I løpet av 23 år publiserte han omtrent 1100 boktitler, med et samlet antall 11 396 ark, eller «naar Oplaget af hver Bog gjennemsnitlig sættes til 2000 Eksemplarer, 22,792,000 Ark, foruden Karter, Portrætter, Stentryk, Pennetegninger o. s. v.»«Boghandler Fredrik Albert Cammermeyer [nekrolog]» (s. 206–207). Hjemmets og Arbeiderens Ven No. 18. 6te Mai 1893.

I 1869 hadde forretningen og omsetningen vokst slik at han måtte flytte til Karl Johans gate 4 ved Stortorget, hvor det også ble innrettet et eget leseværelse, hvor kundene kunne gjøre seg kjent med den seneste litteratur og lese dagens aviser. I 1879 var også disse lokalene blitt for små, pg virksomheten ble flyttet til kjøpmann Magnus' gård litt lenger opp i gaten.

Alb. Cammermeyer var i sin tid det eneste norske forlagshus som kunne ta konkurransen opp og måle krefter med den danske forlagsdominansen. Bokhandelen hadde et utvidet repertoar samt stilte ut og solgte kunst. I 1870 ansatte han den første kvinnelige ekspeditør i en norsk bokhandel.. Cammermeyer, som først ble nektet medlemskap i Bokhandlerforeningen (1867), ble opptatt i 1868 og var formann der fra 1886 til 1891. Etter at han ble syk, overlot han i 1888 bokhandelen til tre av sine medarbeidere; i 1965 ble denne overtatt av Johan Grundt Tanum, og ble etter flere eieroverdragelser, en del av kjeden Tanum bokhandel i 1995 og i 2007 en del av Cappelen Damm. Forlagsdelen ble overtatt av Lars Swanström i 1890 og  ble drevet til frem hans død i 1939. Albert Cammermeyer døde av hjertesvikt.

Slekt
Albert Cammermeyers farfars far var Johan Sebastian Cammermeyer (31/3 1730 – 7/2 1819). Han kom fra København til Bergen i 1754. Oldefaren regnes som den siste pontoppidaner i den norske kirke, og tjente som prest i Korskirken i Bergen til 1810. Han ble først gift med Anna Christine Gude (24/11 1730 – 1/7 1776), dernest med Maren Heiberg (12/3 1742 – 29/7 1812).Maren og Johan Sebastian Cammermeyers datter, Else Margrethe Cammermeyer (4/9 1785 – 10/9 1853), ble 15/4 1806 gift med hospitalsprest Johan Ernst Welhaven (30/10 1775–10/3 1828), og ble foreldre til dikteren Johan Sebastian Cammermeyer Welhaven (22/12 1807 – 21/10 1873). Se slekten Heiberg).

Eldstesønnen, som var barn av ekteskapet med Anna Gude, het Johan Siegfried Cammermeyer (3/8 1757 – 16/4 1844), og ble som sine forfedre prest. Han var forlagsbokhandlerens farfar, som sammen med sin andre kone, Cecilia Catharina Heiberg (12/2 1768–29/12 1806),Hans første kone var Anna Jochumina Poppe (22/8 1753 – 23/9 1801), og tredje kone var Mette Christine Dorthea Meidell (3/9 1768 – 3/9 1856). var de som brakte familien til Innvik.Hun var tante til den danske forfatteren og matematikeren Johan Ludvig Heiberg (1791–1860).

Albert Cammermeyers far, Johan Widing Heiberg Cammermeyer (27/7 1805 – 23/1 1856), var distriktslege i Innvik 1836 – 1841 og i Eid i Nordfjord 1841 – 1855. Han døde i sin legestilling av bronkitt. Hans mor var Karen Sofie Sehested Arctander (19/3 1809 – 15/11 1872). Albert Cammermeyer flyttet i 1854 til sin mors familie i Drammen. Etter farens død i 1856 flyttet også resten av familien til Drammen.

 Referanser 

 Eksterne lenker 
 Cammermeyergården, Tollbodgaten 31 i Oslo, bygget av Alb. Cammermeyers forlag og Centraltrykkeriet, 1898, arkitekt Kristen Rivertz.


Kategori:Norske forleggere
Kategori:Norske bokhandlere
Kategori:Personer fra Stryn kommune